
2018 m. spalio 18 d. Nr. A-442 
Panevėžys


            
Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos reklamos įstatymo 12 straipsnio 7 dalimi ir Išorinės reklamos įrengimo taisyklių, patvirtintų Lietuvos Respublikos ūkio ministro 2013 m. liepos 30 d. įsakymu  Nr. 4-670 „Dėl Išorinės reklamos įrengimo taisyklių patvirtinimo ir Lietuvos Respublikos ūkio ministro 2000 m. gruodžio 1 d. įsakymo Nr. 405 „Dėl Išorinės reklamos įrengimo tipinių taisyklių patvirtinimo“ ir jį keitusių įsakymų pripažinimo netekusiais galios“, 20.4 papunkčiu, 	tvirtinu Tipinio dydžio ir turinio išorinės reklamos (iškabos) įrengimo reikalavimus (pridedama).



Savivaldybės administracijos direktorius  	                                          Eugenijus Lunskis

TIPINIO DYDŽIO IR TURINIO IŠORINĖS REKLAMOS (IŠKABOS) ĮRENGIMO REIKALAVIMAI


I SKYRIUS
TIPINIO DYDŽIO IR TURINIO IŠKABOS, JŲ TIPAI IR TURINYS

1.	Reikalavimai skirtai pareiškėjams (fiziniams ir juridiniams asmenims), pageidaujantiems įrengti tipinio dydžio ir turinio išorinę reklamą. Šios reklamos įrengiamos be projekto. Jei reikalinga kitos išvaizdos, medžiagų ar kito, netipinio, turinio iškaba, turi būti rengiamas išorinės reklamos projektas ir derinamas teisės aktų nustatyta tvarka.
2.	Numatytos keturių dydžių horizontalios tipinio dydžio ir turinio iškabos, kiekviena dviejų spalvų. Iškabos pagal tipinio turinio sudėtį skirstomos taip: viena – su ženklu (logotipu), įmonės pavadinimu ir darbo laiku, kita – tik įmonės ir / ar veiklos pavadinimu. Iškabos pagal spalvą skirstomos taip:
2.1. baltos (pilkšvos) – naudojamas tipas B;
2.2. gelsvos (auksinės) – naudojamas tipas G.
3.	Tipas – B: 

	Tipų grupė
	Spalva
	Dydis, mm
	Tipo Nr.
	Trumpas turinio aprašymas

	B
	Balta (pilkšva)
	460 x 110
	B 1.1
	su ženklu (logotipu), įmonės pavadinimu, darbo laiku, mažosios raidės (dvi eilutės)

	
	
	
	B 1.2
	su įmonės pavadinimu ar veiklos rūšimi, tik didžiosios raidės (viena ar dvi eilutės)

	
	
	410 x 100
	B 2
	su įmonės pavadinimu, mažosios raidės (viena eilutė)

	
	
	360 x 95
	B 3
	su įmonės pavadinimu, mažosios raidės (viena eilutė)

	
	
	460 x 155
	B 4.1
	su ženklu (logotipu), įmonės pavadinimu, darbo laiku, mažosios raidės (dvi eilutės)

	
	
	
	B 4.2
	su įmonės pavadinimu ar veiklos rūšimi, tik didžiosios raidės (viena ar dvi eilutės)



4.	Tipas – G:

	Tipų grupė
	Spalva
	Dydis, mm
	Tipo Nr.
	Trumpas turinio aprašymas

	G
	Gelsva (auksinė)
	460 x 110
	G 1.1
	su ženklu (logotipu), įmonės pavadinimu, darbo laiku, mažosios raidės (dvi eilutės)

	
	
	
	G 1.2
	su įmonės pavadinimu ar veiklos rūšimi, tik didžiosios raidės (viena ar dvi eilutės)

	
	
	410 x 100
	G 2
	su įmonės pavadinimu, mažosios raidės (viena eilutė)

	
	
	360 x 95
	G 3
	su įmonės pavadinimu, mažosios raidės (viena eilutė)

	
	
	460 x 155
	G 4.1
	su ženklu (logotipu), įmonės pavadinimu, darbo laiku, mažosios raidės (dvi eilutės)

	
	
	
	G 4.2
	su įmonės pavadinimu ar veiklos rūšimi, tik didžiosios raidės (viena ar dvi eilutės)



5.	Kiekvienoje tipinėje iškaboje tekstas gali būti rašomas vienu iš trijų pateiktų šriftų (vienoje tipinėje iškaboje galima naudoti tik vieną pasirinktą šriftą):
5.1. Time New Roman (Time New Roman);
5.2. Calibri-Normal (Calibri-Normal);
5.3. Tekton Pro-Bold ().
6. Jei įmonės pavadinimas ir / ar veiklos rūšies pavadinimas netelpa nurodytame langelyje, reikia sumažinti tarpus tarp raidžių (ženklų) ir žodžių arba rinktis kitą iškabą. Tekstas turi tilpti į aprašo brėžiniuose punktyrine linija pažymėtus langelius, raidžių ir kitų ženklų dydis (aukštis) privalo būti nurodyto aukščio, t. y. negalima šrifto mažinti.
7. Įmonės ženklas (logotipas) turi būti projekte nurodytame langelyje, t. y. negali būti didesnis nei nurodyta, taip pat nerekomenduojama ir mažinti.
8. Projekte nurodytas tekstas yra tik iliustracija, todėl rinkdamasis tekstą pareiškėjas, o iškabų gamintojai, gamindami iškabas, privalo laikytis Lietuvos Respublikos Konstitucijos, Lietuvos Respublikos valstybinės kalbos įstatymo, kitų su reklama susijusių įstatymų, Lietuvos Respublikos Vyriausybės nutarimų, Valstybinės lietuvių kalbos komisijos nutarimų ir kitų teisės norminių aktų. Dėl valstybinės kalbos konsultuotis ir derinti su Švietimo, kultūros ir sporto skyriaus vyriausiuoju specialistu kalbos tvarkytoju.

II SKYRIUS
TIPINIO DYDŽIO IR TURINIO IŠKABŲ MEDŽIAGOS, TVIRTINIMAS

9. B ir G tipo iškabos turi būti gaminamos iš aliuminio–plastiko–aliuminio kompozicinių plokščių arba rėmelių, dengtų reklamine plėvele, kurie turi būti tinkami naudoti lauke, nekeičiantys spalvos ir neblunkantys, t. y. atsparūs klimato sąlygoms – šalčiui, karščiui ir ultravioletinių spindulių poveikiui (rekomenduojama naudoti fasadui skirtas kompozicines gamyklines plokštes iš ES).
10. B tipo iškabų fono spalva šviesiai pilkos spalvos, atitikmuo – RAL9010; G tipo iškabų – RAL1015. Tekstas iškabose rašomas tamsiai pilka spalva, atitikmuo – RAL7021. Įmonės ženklą (logotipą) rekomenduojama pasirinkti vienspalvį ar tamsiai pilkos spalvos, atitikmuo – RAL7021, arba ažūrinį-linijinį, bet esant būtinybei gali būti ir spalvotas.
11. Tvirtinimo elementai dedami ant kiekvieno kampo. Reklama tvirtinama metaliniais inkarais.
12. Visoms iškaboms gamintojas turi suteikti ne mažiau kaip 3 metų garantiją (tvirtinimui, medžiagoms ir spausdinimui naudojant atvirai lauke); iškaboms gaminti naudoti tik kokybiškas, ilgaamžes medžiagas (nekeičiančias spalvos ir neblunkančias, gamyklines, tinkamas naudoti lauke); gaminant iškabas galimi nežymūs techniniai detalių pakeitimai, jei jie nekeičia bendro iškabos dizaino sprendinių ir yra racionalūs.

III SKYRIUS
REKLAMOS PRIEMONIŲ ĮRENGIMAS

13. Pareiškėjas turi turėti nekilnojamojo turto objekto savininko (-ų) ir / ar bendraturčių sutikimą įrengti tipinę iškabą ant šio nekilnojamojo turto fasado.
14.	Numatyta, kad konkrečią tipinio dydžio ir turinio iškabos įrengimo vietą pasirenka pareiškėjas (fizinis ar juridinis asmuo), kuris kreipėsi ir kuriam buvo suteiktas leidimas įrengti konkretaus tipo iškabą. Visais atvejais prieš įrengiant iškabas reikia derinti su statinio savininku ar bendrasavininkiais bei Architektūros skyriaus specialistais.
15.	Įrengiant tipinio dydžio ir turinio iškabas vadovautis Tipinio dydžio ir turinio išorinės reklamos įrengimo reikalavimais ir šiais pagrindiniais principais:
15.1. viena įmonė gali turėti vieną iškabą ant fasado prie įėjimo;
15.2. prie vieno įėjimo durų (vartų) turi būti įrengiamos vienodo dydžio iškabos;
15.3. jei vienoje įėjimo durų (vartų) pusėje jau įrengta iškaba ar jų grupė, kitoje pusėje turi būti įrengiamos tokio paties aukščio iškabos;
15.4. visos iškabos turi būti kabinamos grupėmis, tarp iškabų turi būti vienodi tarpai;
15.5. prie vieno įėjimo (vartų) turi būti įrengiamos vienodo tipo iškabos (B arba G);
15.6. jei prie gretimų durų į statinį jau įrengtos tipinio dydžio ir turinio iškabos, rekomenduojama pasirinkti to paties tipo iškabas;
15.7. iškabos turi būti parenkamos mažesnės nei tarplangis ar pan., turi būti paliekami mažiausiai 5 cm nuo kraštų;
15.8. iškabos turi būti kabinamos horizontaliai, turi būti paliekama vietos kitų įmonių (jei yra daugiau įmonių pastate) iškaboms;
15.9. iškabos turi būti įrengiamos žemiau durų (vartų) viršaus, bet ne aukščiau kaip 2,1 m ir ne žemiau kaip 1,2 m nuo dangos ar grunto paviršiaus;
15.10. 	jei statinio fasadas (siena) yra raštuotas, dalytas juostomis ir / ar kitaip dekoruotas, rekomenduojama ieškoti kitos vietos tipinio dydžio ir turinio iškabos tvirtinimui. Draudžiama kabinti iškabas ant pastato fasado (statinio sienos) architektūrinių detalių – stulpų, karnizų, portalų, langų ir durų apvadų, langinių, architektūros skaidymo linijų ar panašiai;
15.11. baltos (B tipo) iškabos arba gelsvos (G tipo) iškabos turi būti pasirenkamos pagal pastato spalvas: jei vyrauja šilti atspalviai, parenkamos G tipo, jei šalti – B tipo iškabos;
15.12. rekomenduojama prieš įrengiant iškabas pasitarti su architektūros specialistu;
15.13. kilus neaiškumų pasirenkant tipinio dydžio ir turinio iškabas, vietą ir panašiai, konsultuotis su Architektūros skyriaus specialistais.

IV SKYRIUS
BAIGIAMOSIOS NUOSTATOS

16.	Jei reikalinga kitos išvaizdos, medžiagų ar kito, netipinio, turinio ir formos reklama, turi būti rengiamas išorinės reklamos įrengimo projektas ir derinamas teisės aktų nustatyta tvarka. 
17.	Ginčai tarp pareiškėjų, leidimų turėtojų ir išorinės reklamos kontrolę vykdančių institucijų sprendžiami įstatymų nustatyta tvarka.

___________________________

